bavarian-nlp/barwiki-20250901 huggingface dataset:
Mährisch-Schlesien

Mährisch-Schlesien (friacha: "Estarreichisch-Schlesien", foiweis: "Tschechisch-Schlesien"; tschechisch: M"oravské slezsko" oda "České Slezsko") is a historische Gegand in da heitign Tschechischn Republik.
Mährisch-Schlesien woa uaspringlich da klaane Rest vo Schlesien, wos nochm schlesischn Kriag 1742 unta da Herrschoft vo Estarreich bliebm is. Es woa nebm Behman und Mährn ans vo de "Behmischn Kronlända". De historische Haupstod woa "Troppau/Opava". Es is heid kaa offiziölle Vawoitungseinheid meah, sundan auf de Regionan "Moravskoslezský kraj" (Mährisch-Schlesische Region, friacha Ostrau) und "Olomoucký kraj" (Oimütz) aufteut.
Bis 1945 woa Deitsch de heifigste Muadasproch in dera Gegand; danoch is da Aunteu duach Vatreiwungan auf a poa Prozent zruckgaunga. Bis heid haum se owa zwaa Regionalsprochn ghoidn: es "Lachische" (lašský jazyk) und is "Teschena Schlesisch". Olle Zwaa büüdn in Iwagaung vo Tschechisch auf Poinisch, is Lachische hod dazua nu an stärkan wolochischn Eifluss. Je noch Staundpunkt wean de zwaa Sprochn ois Dialekt vom Tschechischn, vom Poinischn oda ois Teu vo an Schlesischn Dialektkontinuum gseng.
Budweis

Budweis (tschechisch: České Budějovice, boarisch/deitsch aa: Behmisch/Böhmisch Budweis), is a Statuarstod in da tschechischn Republik und zwoar in da historischn Region Behman. Es is de Haupstod und gressde Stod vo da "Siidbemischn Region" (Jihočeský kraj). Aussadem is duatn da Siez vo: da remisch-katholischn Eazdiözesn Budweis, de Sidbehmischn Univeasitet und anzlne Institute vo da Tschechischn Akademie vo de Wissnschoftn. De Stod liegd in da Middn vom Moidau-Toi, und zwoar duatn, wo de Moitsch in de Moidau rinnd. Wödweid bekaunnd is Budweis zweng seim Bia, speziöö im Budweiser Budvar.
In Zusotznaum: „Behmisch“ bzw. „České“ brauchds vuar oim im Tschechischn, weu es gibd aa no a "Moravské (=Mährisch) Budějovice", wos in unsara Sproch owa "Budwitz" haassd.
Eschl

De Eschl oda Eschling, aa Esch oda Eschn ("Fraxinus excelsior", dt.: Gemeine Esche, engl.: "ash") is a Laabbaam, dea wo voa oim in Eiropa dahoam is. Im Woid wead de Eschl umara 40 Meta hoch und ghead so za de hextn Laabbaam vo Eiropa. Wanns aloa und ungschizt steht ko de Eschl aa nua af 15 bis 20 Meta keama.
Za an Eschlhoiz sogt ma aa eschlads Hoiz.
Eschlingsteabn.
Seit de 1990a Joar is a Eschnkrankheid afdredn, de wo en Bstand massiv gfeadet. Es san Killaschwammal, de wo en Baam infizian und komplett duachdringa. Is a Baam infiziad, steabn ganze Zweig ob, moast so lang bis da Baam hinig is.
Ogfangt hods in Poin inzwischn is de Krankheid oba scho in ganz Eiropa vabroadt. In Denemark san scho 95% vo de Eschn eihganga. Es wead oognumma, dass in Deitschland bis 2017 oa Driddl vo olle Eschn steabn wean.
Asiatische Eschln san intressantaweis dagegn immun. Aa in Eiropa gibts resistente Baam, de wo ma etzad duach Zucht vameahn wui.
Eschpn

De Eschpn oda Ziddapappe ("Populus tremula"; dt. "Espe", engl. "aspen") is a Laabbaam, dea wo za de Pappen gheat.
De Eschpn is in Westasien, Noadafrika und Eiropa dahoam. In Eiropa is s de wichtigste Pappeoart.
Nutzung.
De Eschpn wead vuiseite gnuzt. Im foigadn a Auswoi:
Genien

Genien (sing. Genius, pl. lat. "genii") worn in da remischn Mythologie individueje Schutzgeista vo Menschn, Platzln und Sochan.
Jeda Mensch hod an Genius ghobt, dea wo eam vo da Gebuat bis zan Doud begleidt hod. Diafnpsychologisch und philosophisch gsegn is des as Geddliche im Menschn.
Wei da Genius ois geddlichs Wiakungsprinzip vastandn worn is, hod aa ra Platzal ("genius loci"), a Legion, a Stod, a Land und so weida an Schutzgeist ham kina. An Genius ham im oidn Rom oba nua de Manna ghobt, de Weibaleit ham si ois Ausgleich mid da Geddin Juno identifiziad.
Uasprung.
Entstandn san de Genien aus Ahnlgeistan, de wo iba eanare Veddasleit gwocht und se bschizt ham. Im Laff vo da Zeid sans wiar Gedda worn. So wia ra da Vodagod aus da Figua vom Voda entstandn is und de Muadageddin aus da Muada.
In andan Mythologien.
In da griachischn Mythololgie entspricht da Daimon en remischn Genius.
In da boarischn Mythologie is da Schutzengl as Equivalent zan individuejn Genius und da Patron bzw. de Patronin fia an ibagreifadn Genius fia ra Gmoa, fia ra Gruppn oda fias Land (schaug: Patrona Bavariae) und so weida.
Ahnlkuit

Ahnlkuit oda Manismus (dt. "Ahnenkult", engl. "veneration of the dead", lat. "manes", "Geista vo de Vastoabnan") is a Kuit ba dem de doudn Voafoahrn vaeaht wean.
Da Ahnlkuit wead fost imma mid an Opfarituai praktiziad. Beispuisweis mid an Drangl-, Speisn- oda Brandopfa. Friaa aa mid Menschnopfa.
Ahnlkuit hods in olln Kuituan af da ganzn Wejd gebn und gibts aa no heit. Im oidn Egyptn is des bis af de Spitzn triebn worn.
In da boarischn Kuitua san Halloween und Ollaseejn Ibableibls vom Ahnlkuit.
In de indianischn Kuituan wors Totem as wichtigste Medium fian Ahnlkuit und hod fia vui no heit no a Bedeitung. As Totem wor a Symboi fias Uaahnl und fia a Oart Schutzengl. Des hod aa a Viech sei kina, oft a Odla. A da Totempfhoi wor a Ausdruck vom Ahnlkuit.
In de afrikanischn Kuituan is de Bedeitung vom Ahnlkuit in de leztn Joarzehnt teiweis wieda gstiegn.
Galerie.
Ollaheilign afm Skogskyrkogården (Woidfriedhof) z Stockholm (UNESCO Wejdeabe).
Opfa

A Opfa (dt. "Opfer", engl. "sacrifice") is in da Religion und Mythologie as Offarian vo Essn, Socha, Viecha oda Menschn fia an hechan Zweck. Gopfad wead, damid de hechan Wesn bzw. Gedda oda Ahnln freindle gstimmt wean. As Opfa is woarscheinst da Uasprung vo da Religion ibahapts.
Tauschgschaftln mid de Gedda.
A Opfa is oiso imma a vasuachts Tauschgschaftl mid an God. Es is imma da Vasuach, de ibamenschlichn Wesn za beeihflussn. Se soitn beispuisweis damid afhean, de Menschn mid Katastrophn obzstrofa, se soitn de guadn Socha wiedahoin oda weida dahoidn und se soitn de Winsch vo de Menschn vawiaklichn. Dementsprechad gibts Buassopfa, Biddopfa, Dankopfa und Lobopfa.
Menschnopfa.
In an Haffa Kuituan hods aa Menschnopfa gebn: ba de Germanen (vgl. Moorleichn) genauso wia ba de Kejtn, Inda und Judn (vgl. Bibelgschicht vo da Opfarung vom Isaak duachn Abraham). Im Kristndum wead beispuisweis de Kreizigung vom Jesus ois Menschnopfa fia de Menschheid interpretiad. Und de Kommunion is a ritualisiade Version davo, a Menschnopfa mid symbolischn Kannibalismus (de Hostie is da Loab Kristi) (vgl. CG Jung: "Das Opfer").
Haglstegga

Da Haglstegga, boarisch deitsch Hagelstecken (dt. "Spazierstock", "Gehstock"; engl. "walking stick"), is a Stegga, den wo ma zum leichdan geh hernimmd. Wannsdas Gfui ham dadasd, dass du noch hindn oda vorn umekibbst, na kost di mim Haglstegga ostizzn.
Haglstegga hoassns, weis om a Hagl ois Griff ham. Friacha san natiale gwoxane Stegga vawendd woan. Voa oim Granawidhoiz, Ahoan und Hoslhoiz hod ma dofia gnuzzd. A scheena Haglstegga woa friacha aa a Statussymboi.
Scho seinerzeit ham de Oimara imma an Stegga dabei ghobt, damits de Leitn bessa aufe und obe kemman san. In dem Foi hoasd da Haglstegga dann Bergstegga.
Pemsl

A Pemsl oda Pemsdl (dt. "Pinsel". engl. "paintbrush") is a Biaschtl mit dem wos ma Foab auftrong kou. Pemsln wean owa aa in da Kosmetik und fia de Reinigung eigsetzt.
Pemsl san friacha vom Biaschtn- und Pemslmocha heagstöd woan, heit voa oim industriö. Nua no fia Spezialpemsl braucht ma an Handweaka.
Pemsl bestenga aus Hoa, ana Zwing und an Griff. De Zwing hoit de Hoa zaum. De kennan aus Natuahoa, Kunsthoa oda Boaschtn sei.
Vo Pemsl red ma aa in da digitaln Büdbeorwatung, z. B. in de Programme Photoshop oda Gimp.
Rio de Janeiro (Bundesstaat)

Da Bundesstaat Rio de Janeiro ghead zua sidöstlichn Region vo Brasilien.
Sei Hauptstod hoaßt a Rio de Janeiro. De Bewohna vom Bundesstaat weand ois "Fluminenses" bezeichnet, zu dene vo da Hauptstod sogt ma "Cariocas".
Da Gouverneur seitm 4. Abräi 2014 is da Luiz Fernando Pezão (PMDB).
Bindemittl

Bindemittl (dt. "Bindemittel") san Stoffe, de aundre Stoffe mitanaund zaumbickn; ma untascheidt zwischn chemischa Bindung und mechanischa Bindung. Dabei tretn Kohäsiaunskräfte und Adhäsiaunskräfte auf. Adhäsiaun is de Reibung, waun wos wo aunhoft'; Kohäsiaun san de innan Zaumenhaungskräfte.
Oatn vo Bindemittln:
Persephone

De Persephone (), aa Kore (, „Dochda“) oda Kora (latinisiad: "Cora") gnennt, is in da griachischen Mythologie de Kinigin vo da Untawejd und a Doudn- und Fruchborkeitsgeddin. Kore hoassts, weis de Dochta vom Zeus und vo seina Schwesta Demeter is. In da remischn Mythologie weads Proserpina gnennt und ia Muada is de Ceres.
Gschichtln.
De Entfiahrung vo da Kore.
Da Hades, da God vo da Untawejd hod si in de Kore valiabt und ban Zeus um ia Hand ooghoidn. Da Zeus hod nix dazua gsogt, wei ra genau gwusst hod, dass de Kore nia und neama freiwuilli in de finstare Untawejd geh dad. Da Hades hod des oba ois Zuastimmung afgfosst. Wia de Kore af ana Wiesn Bleamen broggt hod, iss vom Hades gschnappt und entfiaht worn. Ia Gschroa hod da Zeus woi gheat, oba ignoriad.
In da Untawejd is de Kore nua no Persephone gruafa worn. Weis aa koan Ausweg gwusst ghobt hod, hod sa si in ia Schicksoi gfigt. Ia Muada, de Demeter, hod oba ned afgebn. Se is ganz vazweifed umadumgwandad. Mid ian Zoan und Gram hod se olle Pflanzna am Woxn ghindad. Wei de ganze Wejd so am Hunga zgrund häd geh kina, hod da Zeus eihgreifa miassn.
Ois Kompromiss hod da Zeus akzeptiad, dass de Persephone jeweis a hoibs Joar in da Untawejd ban Hades vabringa hod miassn und a hoibs Joar af da Eadn ba iara Muada. So is as Wintahoibjoar entstandn, wia de Kore wegga wor und as Summahoibjoar wia de Kore wieda do wor.
De Schwengarung duachn Zeus.
Da Zeus is af de Persephone, sei oagne Dochta, gstandn. Amoi iss kema, dass a ia in a Hehjn nochgschlicha is. In da Gstoit vo ana Schlang hod a se nacha gschwengad. De Persephone hod eam an Suhn geboan, en Zagreus.
Da Zeus wor in de Persephone so valiabt, dass a en Zagreus za sein Nochfoiga bstimmt hod. Damid wor de Hera, sei Schwesta und sei Wei, natiale ned eihvastandn. Se hod imma wieda sinniad, wias en Zagreus umbriga kunnt.
Obwoi da Zeus ois vasuacht hod, um sein Suhn z schitzn, hod de Hera zlezt gwuna. Mid ana List ham de Titana en Zagreus im Afdrog vo da Hera obgmuakst.
Interpretation vom Mythos.
Da Hades symbolisiad de Untawejd sejm. De Untawejd is unta da Eadn. Do liegn de Doudn, do liegt da Reichdum vo de Bodnschätz und do liegt de Soot und de Wuazn vo de Pflanzna. Deswegn is da Hades aa fia de Doudn, fian Reichdum vo de Bodnschätz und fia de Fruchtborkeit vom Bodn zuastendi. De Persephone ois de Kinigin vo da Untawejd steht fias Gleiche.
In iam Mythos steggt oba aa de Gschicht vom geddlichn Kindl, wo jeds Joar wiedageboan wead. Bsundas symbolisiad de Kore/Persephone de Fruchtborkeid vom Bodn im Wexl vo de Joareszeidn. De reglmassige Vaoanigung mid iara Muada steht aa fias Weidalebn vo de Menschn in da naxtn Generation, wo bsundas im Kuit a grousse Roin gspuit hod.
Michael Moore

Da Michael Francis Moore (* 23. Aprui 1954 z Flint, Michigan) is a amerikanischa Dokumentarfuimmocha, Draabuachautor, Autor, Journalist und Schauspuia. Ea is aa oana vo de beanntastn Aktivistn vo da amerikanischn Linkn.
Bekannt woan is aa duach seine Fuim "Roger &amp; Me", "Bowling for Columbine" und "Fahrenheit 9/11". Sei Buach "Stupid White Men" woa a Bestsella. Furore hod a aa im TV gmochtt duach sei Satireshow "TV Nation", aa wann de nua kuazzeiti im amerikanischn und britischn Feanseng glaffa is.
Seth MacFarlane

Da Seth Woodbury MacFarlane (* 26. Oktoba 1973 z Kent, Connecticut) is a amerikanischa TV-Produzent, Fuimmocha, Schauspuia und Senga. Sei Schwaapunkt liegt zua Zeid auf Zoachntrick und Komik.
Bekannt woarn is a voa oim duach de Zoachntrickserien "Family Guy" (rennt vo 1999 bis heit) ois Autor und "American Dad" ois Co-Autor (rennt vo 2005 bis heit).
Fuimografie.
Fuim.
ois Regisseur:
als Synchronsprecher:
Trullo

A Trullo (Mz. Trulli) is a gloans, stoanans Haisl bzw. Hittn, des wo aus Drocknmauaweak aufbaut is und a keglfiamigs Doch hod.
Ian Nam hams vo de Trulli aus Apulien in Italien, wo s weit vabroadd san. In da Stod Alborello, in da Provinz Bari, gibts ganze Stodttei, wo praktisch nua Trulli stengan.
Entstandn san de Trulli ois temporäre Schutz- und Logahittn auf Weinbeagn und Fejdan. Oawadda ham sejchane Hittn aa ois Wohnhaisln gnuzd.
Heint dalem de Trulli a gloane Renaissance. Se san ois Ferienhaisl gfrogt.
Star Wars

Star Wars (boarisch eppa „Steanakriag“) is a mehrteiligs Wejtraumepos ("Space Opera").
Ogfangt hods 1977 mit an Kinofuim "Star Wars". Dea wor a Riesneafoig un hod massig Oscars griagt. Inzwischn gibts ah no 6 weidane Kinofuim. Dazua Feansehserien, Komikheftln und Merchandising-Zeig.
Liachtstraum

Da Liachtstraum Φ (dt. "Lichtstrom") is de gsaumte, vo ana Liachtquöön ohgebane Liachtleistung, de wos mia Menschn sehngan. De Eiheit vom Liachtstraum is Lumen. [Φ] = lm.
Da Liachtstraum is a Moß fia de Leistungsfähigkeit vo ana Laumpn.
formula_1
mit:
Da Liachtstraum hängt ned nua vo da Strohlungsleistung und da Foab vo dem Liacht oh, wäus jo ums Helligkeitsempfindn vom Menschn geht. Unds Aug is in ana dunkln Umgebung (Nochtsehn) vü empfindlicha ois in ana höön Umgebung (Togsehn). Des wiad iwa untaschiedliche Werte fias photometrische Strahlungsäquivalent brücksichtigt:
Umrechnung aus da Strohlungleistung.
Im oafachstn Foi hod ma a greans Liacht, do kriagt ma fia oa Watt Strohlungsleistung an Liachtstraum vo 683 Lumen. Bei olle aundan Foabm is weniga, entsprechend vo da Empfindlichkeitsvateilung vom Aug. Fiara beliebige Mischung muass ma an Leistungsauntäu vo jeda Foab mit seina Sehempfindlichkeit varechna, daun olle Auntäu aufsummian unds Eagebnis mit de 683 Lumen/Watt multiplizian. Mathematisch korrekt is des koa Aufsummian, sundan a Integratiaun:
formula_4
dobei bschreibt de Funktion formula_5 de Vatäulung vo da Strohlungsleistung (in Watt) iwa de Wöönläng (in nm),
de Funktion formula_6 bschreibt de Empfindlichkeitsvatäulung vom Aug fia vaschiedne Foabm. Beim Togsehn hod de Funktiaun ihr Maximum vo Oans bei 555 nm. Bei Wöönlängan aussahoib vom sichtboan Bereich hod de Funktiaun Werte vo Nui.
Beleichtungsstärkn

De Beleichtungsstärkn E (dt. "Beleuchtungsstärke") is dea Liachtstraum vo ana Liachtquöön, dea wos auf a bstimmte Flächn trifft. De Eiheit vo da Beleichtungsstärkn is Lux. [E] = lx.
formula_1
mit:
Leichtdichtn

De Leichtdichtn L [cd/m²] (dt. "Leuchtdichte") gibt ihn Hölligkeitseidruck au, den wos a beleichtete Flächn im Aug vamittlt. Zan Beispü, waun ma wissn wuin, wia höö dass unsa Oawadsplotz is, intressiat uns ned wia vü Liacht vo da Laumpn aufn Schreibdisch trifft, sondan wia vü Liacht dass da Schreibdisch in unsa Aug zruckreflektiat.
formula_1
mit:
Raumwingl

Da Raumwingl Ω (dt. "Raumwinkel") is da dreidimensionäule Wingl. De Eiheit vom Raumwingl is 1 (Quadratmeda duach Quadratmeda), des wiad owa ois Steradiant (sr) definiat.
Da volle Raum hod an Raumwingl vo 4 π sr.
formula_1
mit:
Vienna City Marathon

Da Vienna City Marathon is a Marathon in da Stod Wean, den wos seit 1984 olle Joah im Fruahjoah gem duat. Ea faungt bei da UNO-City in Kaisamühn au, daun rennans iwa de Reichsbruckn in zweitn Hieb umi. Do gehts daun kreiz und quea duach de Stod, damid de zwaraviazg Külometa zaumkumman. Des Züü woa 2016 easchtmois beim Buagtheata, friacha woas ollawäu am Höödnplotz.
Aum Marathon stoatn im Schnitt um de 6000 Laifa. Des Rennan vo de Spitznlaifa kummt live im ORF-Feanseng.
Marathon

Da Marathon is a Langstreggalaff mit ana Distanz vo 42.195 Kilometa
In da Regl wead ban Marathon af da Strass grennt.
Entstandn is a ois Eainnarung an an Laff vo an Soidotn im antikn Griachaland, dea wo de Botschoft vom Sieg in da Schlocht vo Marathon af Athen brocht hod.
Psychopompos

A Psychopompos oda Psychopomp (vo griachisch "ψυχοπομπός" - boarisch "Seejnfiahra"; Mz. "Psychopompoi") fiaht de Seejn vo de nei Vastoabnan ins Jenseits. Des ko je noch Kuitua a Geist, a Engl, a God oda a Viech (oft sans Vegl) sei.
Da Psychopomp soagt nua fia de sichare Passage, ea duad ned richtn. Entstandn is de Voastejung im Schamanismus, wo da Schamane (Medizinmo) oda de Totemviecha de Seejnfiahra san.
Seejnfiahra in Mythologie und Literatua.
In da griachischn Mythologie worn da Hermes (remisch "Merkur") und da Charon de Doudnfiahra. In da egyptischn Mythologie wors da hundskepfige God Anubis, in da germanischn Mythologie de Walkyrn.
Im Kristndum san da Petrus, da Eazengl Michael und da Ries Christophorus de Psychopompn.
Da berihmtasde Psychopomp in da boarischn Mythologie is da Boandlkrama (da Doud personifiziad). Beispuisweis in da Gschicht vom Brandna Kaschba.
Wildspitz

Da Wildspitz isch mit 3.768 Metern Heach da heachschte Berg vo Tirol und vo de Ötztaler Alpn. Sie isch nachm Großglockner (3798 m) da zwoatheachschte Berg vo Öschterreichh.
Lag.
Sie isch ca. 12 km nordeschtlich vom Alpnhauptkomm im Weißkomm und hot zwoa Gipfl, n Nord- und'n Südgipfl, auf letschterem steaht's Gipflkreiz.
Alkmene

Alkmene is a Sortn vo de Kulturepfe "(Malus domestica)". Sie ist zicht worn ois a Ersatz fian 'Cox Orange', der wo des Trockene ned so aushoit. Dazua homs in Müncheberg 1930 Cox Orange mit 'Geheimrat Dr. Oldenburg' kreizt. Rauskemma is a Opfe, der wo bei uns im September reif zum Brocka is.
Bschrieb.
Da Baam wochst recht schwoch und bliaht fria. De Epfe sand mittelgrouß und hom a goidgejbe bis orangeroude Farb. Schmecka deans fein seierlich und a weng noch Cox Orange.
Kroft

A Kroft F (dt.: "Kraft", engl.: "force") fiaht zua ana Beschleinigung oda Vafuamung vo an Keapa. De Eiheit vo da Kroft is Newton. [F] = kg · m/s² = N.
formula_1
mit:
Nochm 2. Newtonschn Axiom is a Kroft de Uasochn dofia, dass a Keapa den Zuastaund vo da Ruah oda da gleichfeamign grodlinign Translatiaun ändat.
Kräft' kennan duach de Vafuamung innahoib vo da Elastizitätsgrenzn gmessn wean, z. B. mit ana Fedawoogn.
A jede Kroft is definiat duach:
Des hoaßt, a Kroft is a Vektor. Se kau bei an storrn Keapa beliebig entlaung vo ihra Wiakungslinie vascho'm wean.
Grundkräft'.
In da Physik wean via Grundkräft' untaschiedn:
Olle aundan lossn si drauf zruckfiahn, wia zan Beispü de Reibung oda de Gwichtskroft. De Zentrifugoikroft is eigantli koa Kroft, sondan nua a Scheinkroft, wäu jeda Keapa aufgrund da Trägheit in da Ruah oda in gleichfeamiga grodliniga Bewegung blei'm wü; waun ma eahm in a Kuavn zwingan is kloa, dass' eahm noch außn druckt.
Resultiarende vo Kräftn.
De Resultiarende hod de söwe Wiakung wia de oanzlnan Kräft' zaum. Wia büd' ma de Resultiarende? Ma vaschiabt gedaunklich ihn Aunfaungspunkt vo ana Kroft aufn Endpunkt vo da aundan, des mochd ma bei oin Kräftn wos ma haum. De Resultiarende geht vom Aunfaungspunkt vo da easchtn Kroft zan Endpunkt vo da letztn.
Gleichgwicht vo Kräftn.
Waun a Kroftsystem im Gleichgwicht sei sui, muass a Kroft wiakn, de gleich groß is wia de Resultiarende, owa genau entgegngsetzt gricht'. Oiso aufpassn, dass sas ned vawexlts.
De Grundgleichung vo da Statik laut':
formula_2
De Summan vo oin Kräftn is nui!
Des hoaßt, des System is im Gleichgwicht. Wäu sunstn dedad unsa Bauweak davaufoahn.
David Bowie

Da David Robert Jones, den owa a jeda ois David Bowie (* 8. Jenna 1947 in Brixton, London; † 10. Jenna 2016 in New York) kennt, woa a britischa Senga, Musika und Schauschbüla. d'Liadln vo eam, de wos ma am bestn kennt, san "Space Oddity", "Heroes", "Starman", "Let's Dance", "Ashes to Ashes" und "China Girl".
Drehmaument

 &lt;ns&gt;0&lt;/ns&gt;
 &lt;revision&gt;
 &lt;parentid&gt;685386&lt;/parentid&gt;
 &lt;timestamp&gt;2022-12-13T20:50:51Z&lt;/timestamp&gt;
 &lt;contributor&gt;
 &lt;username&gt;InternetArchiveBot&lt;/username&gt;
 &lt;/contributor&gt;
 &lt;comment&gt;Quejn 1 gsichad und 0 ois doud markiad.) #IABot (v2.0.9.2&lt;/comment&gt;
 &lt;origin&gt;834652&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
A Drehmaument oda kuaz Maument M (dt. "Drehmoment" bzw. "Moment", engl. "torque") is a Kroft, de in an gwissn Ohstaund wiakt und so a Drehbewegung eazeigt. De Eiheit vom Drehmaument is Newtonmeda. [M] = Nm.
formula_1
mit:
Aa a Kräftepoa (Kräftezwülling), des san zwoa gleich große, entgegngsetzt grichte Kräft', de ned auf ana Wiakungslinie augreifn, vauasocht a Maument.
In da Statik is wieda so, dass ma a Gleichgewicht brauchn.
formula_2
Des hoaßt, de Summe vo oin Maumentn muass nui sei.
Biegemaument.
A Biegemaument is a Drehmaument, des wos a Biegung eazeigt. Waun ma an Oafödträga in da Mittn belostn, wiad a se duachbiegn. Daduach enteht untn a Zugkroft und obm a Druckkroft. Des kaunst da vuastöön, wiara Fraunkfuata Wiaschtl, des wosd quea iwa's Kaffeehäfal legst. Waunst in da Mittn draufdruckst, wiads iagndwaun untn aufreißn, des hoaßt, untn is Zug. Obm wiad se de Haud wöön, des hoaßt, duatn is Druck.
So a Kräftepoa is nix aundas wiara Maument, des hauma scho gheat, in dem Foi is' des Biegemaument.
Toasiaunsmaument.
A Toasiaunsmaument is a Drehmaument, des wos a Toasiaun eazeigt, des is a dreidimensionäule Vadrahung vom Queaschnitt. Oiso a Maument oda Maumentnpoa, des wos in an gwissn Ohstaund augreift.
Behmische Dudlsock-Musi

De behmische Dudlsock-Musi (tschechisch: Dudácká muzika) is a typische Fuam vo da Voiksmusi im westlichn und siidlichn Behman. Ois Hochbuagn vo dera Musi göötn de Städt "Strakonitz/Strakonice" in Siidbehman und "Taus/Domažlice" in da historischn Region Chodnlaund (Chodsko) in Westbehman. De behmische Dudlsock-Musi is aa eng mid de Trachtlagruppm vo de jeweulichn Regionan vabundn, so wia im boarischn Sprochraum oft de Blechmusi.
Instrument.
Is Hauptinstrument is –wia da Naum scho sogt - a bsundare Fuam vom Dudlsock, und zwoa da Behmische Bock, dea wos auf tschechisch "Dudy" (feminin, Pluraletantum) bzw. im Chodnlaund "Pukl" haaßt. De heitign Dudlsäck in Behman san auf Es-Dur eigstööd. Außadem gibt’s no a zwaa Suatn vo Glarinettn: de Es-Glarinettn spüüt de easchte Stimm und de B–Glarinettn de zwoate. Außadem kennan aa no Streichinstrumente, wia vaschiedane Suatn vo Geign und a Kontrabass dabei sei. Kontrabass und Geign gebm dera Musi an gwisse Grundmelodie. Außadem kennan fia an stärka betontn Rhythmus aa no de Saugeign und da "Fanfrnoch", a speziölle behmische Tromme, eihgsetzt wean. Gsunga kaun aa dazua wean.
Im Netz.
Radio Prag: Dudelsackmusik aus dem Chodenland (deitsch)
Roulette

Roulette is oans vo de beliabtasdn Glicksspui. Es wead heit sowoi in Online-Casinos gspuit ois wiar aa in Spuibankn.
Spuiweis.
As Zui is, in jedn oanzlna Spui (Coup) im Voahinein za darodn, auf wejcha Zoi de Kugl im sogenanndn Kessl foin wead. Mid da Auffoaderung „Faites vos jeux!“ („Mochn Se Eana Spui") bidd da Croupier de Spuia um eanare Eihsätz. De wern mid Jetons gleisdt. Entweda legt da Spuia sejm sei Jetons afs Tobleau oda ea bidd en Croupier, des fia eam z doa und nennt (ononciad) de Zoi oda Zoingruppn, auf de ea setzn mog. De Eihsätz miassn zmindast des an jedn Diisch oogebane Minimum bedrogn und deaffa des je noch Wettart unterschiedliche Maximum ned ibaschreidn. San gmua Eihsätz gocht, setzt da Croupier de Roulette-Scheibn in Bewegung und wiaft de Kugl gegn de Drahrichtung in an Zylinda. Aa 'etz deaf znaxt no gsetzt wern. Noch da Oosog „Rien ne va plus." („Nix gäd mehra") deaf ned mehr gsetzt wern. Soboid de Kugl in am Nummanfoch liagn bleibt, sogt da Croupia de Gewinnzoi, ia Foarb und de weidan gewinnadn oafochn Chancn laut oo, und zoagt mid seim Rechn (Rateau) af de Gewinnzoi. Znaxt wern de valiaradn Eihsätz – de sogenannte Massn – oanzogt; im Ooschluss daro wern olle Chancn, de mid da Gewinnzoi zammenhänga, auszoit.
Grundsätzli hod da Spuia de Meglichkeit, auf oafache Chancn (Rot oda Schwoarz, ungrod oda grod, 1-18 oda 19-36) z wetdn oda auf mehrfoche Chancn wia eppa af oane oda af mearane vo de 37 Oanzlzoin. Bei oafochn Wettchancn liagt de Gewinnquodn bei 1:1. Mehrfoche Wettchancn hom obhängig vo da Auswoi vo de Chancn untaschiedliche Gewinnquodn.
Spuisysteme.
Es gibt sowoi madhemadische ois wiar aa physikalische Spuisysteme, wo vui Roulette-Spuia zua Gewinnmaximierung nutzn.
Madhemadische Methodn san legitim, physikalische wia eppa des Kesselzäin higegn ned. Kesselzäin bedeidt, dass ma af Grund vo da Gschwindigkeit vo da Roulettescheibn und da entgegengesetzt rotiaradn Kugl oan ungfährn Bereich kalkuliad, wo nacha de Kugl zua Ruah kema kunnt. Wei de Casinos mid säichane Methodn oba deitlich mehr Gejd valiarn, is se strikt untasogt und ko zua am dauerhofdn Hausvabot fiahn.
Literatua.
Gschicht
Mathematische Systeme
Physikalische Systeme